എഐഎസ്എഫ് വനിതാ നേതാവിനെ ആക്രമിച്ച സംഭവം : പരാതി വ്യാജമെന്ന് ആരോപണവിധേയനായ എസ്എഫ്ഐ ജില്ലാ പ്രസിഡന്റ് എറണാകുളം : എഐഎസ്എഫ് വനിതാ നേതാവിന്റെ പരാതി വ്യാജമെന്ന് ആരോപണവിധേയനായ എസ്എഫ്ഐ എണറാകുളം ജില്ലാ പ്രസിഡന്റ് ആര്ഷോ. സംഘര്ഷം നടന്നു എന്നത് സത്യമാണ്. എന്നാല് എഐഎസ്എഫ് വനിതാ നേതാവിനെതിരെ അതിക്രമം ഉണ്ടായിട്ടില്ല. കേസിനെ നിയമപരമായി നേരിടുമെന്നും ആര്ഷോ പറഞ്ഞു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം തെരഞ്ഞെടുപ്പിന് വോട്ട് ചെയ്യാന് കള്ള ഐഡികാര്ഡുമായി വന്നവരെ തടഞ്ഞതിനെ തുടര്ന്നാണ് പ്രശ്നം ഉടലെടുത്തതെന്ന് ആര്ഷോ പറഞ്ഞു. സംഘര്ഷം ഉണ്ടായി എന്നത് സത്യമാണ്. എന്നാല് അത് ആരോപണം ഉന്നയിച്ച വനിതാ നേതാവുമായി ആയിരുന്നില്ല. രാഷ്ട്രീയ ലാഭത്തിന് വേണ്ടി ബലാത്സംഗത്തിനെതിരായ നിയമങ്ങളെ ദുരുപയോഗം ചെയ്യുകയാണെന്നും ആര്ഷോ വ്യക്തമാക്കി. എംജി യൂണിവേഴ്സിറ്റി ക്യാമ്ബസില് ഇന്നലെയാണ് സംഭവം നടന്നത്. സെനറ്റ് തെരഞ്ഞെടുപ്പിനിടെ സര്വകലാശാലയിലുണ്ടായ സംഘര്ഷത്തിനിടെ ലൈംഗിക അതിക്രമം നടന്നു എന്ന ഗുരുതരമായ ആരോപണമാണ് എഐഎസ്എഫ് വനിതാ നേതാവിന്റെ പരാതിയിലുള്ളത്. എസ്എഫ്ഐ നേതാക്കള് മാറിടത്തില് പിടിച്ച് അപമാനിച്ചു എന്നും ആരോപണമുണ്ട്. Also read എറണാകുളം ജില്ലയില് നാളെ ഓറഞ്ച് അലര്ട്ട് : അപകട മേഖലയിലെ ജനങ്ങളെ മാറ്റി പാര്പ്പിക്കും ഇടമലയാര് അണക്കെട്ടില് ബ്ലൂ അലേര്ട്ട് പ്രഖ്യാപിച്ചു കനത്തമഴ : എറണാകുളം മട്ടാഞ്ചേരിയില് കെട്ടിടം അപകടാവസ്ഥയില് കോട്ടയം ജില്ലാ പൊലീസ് മേധാവിക്ക് നല്കിയ പരാതിയില് ഗാന്ധിനഗര് പൊലീസ് യുവതിയുടെ മൊഴി എടുത്തു. ജാതിപ്പേര് വിളിച്ച് ആക്ഷേപിച്ചെന്നും, ബലാത്സംഗം ചെയ്യുമെന്ന് ഭീഷണിപ്പെടുത്തിയതായും വനിതാ നേതാവ് മൊഴി നല്കി. വിദ്യാഭ്യാസമന്ത്രിയുടെ പേഴ്സണല് സ്റ്റാഫംഗം കെ അരുണിന് പുറമേ പ്രജിത്, അമല്, ആര്ഷോ എന്നിവരും അക്രമത്തിന് നേതൃത്വം നല്കിയെന്നും എഐഎസ്എഫ് നേതാവ് മൊഴി നല്കിയിരുന്നു.